COMUNICAT DE PRESA

Federatia Romana de Fotbal isi exprima surprinderea fata de decizia 400/2008 a Curtii de Apel Bucuresti, prin care completul, format din doamnele judecatori Cornea Maria Speranta si Rosu Elisabeta, a admis apelul formulat de CN Loteria Romana si a desfiintat in tot hotararea Tribunalului Bucuresti.

Indiferent care sunt motivele din hotarare, pe care la aceasta data nu le cunoastem, aratam ca aceasta decizie nu poate sa fie decat rezultatul nenumaratelor presiuni si actiuni ilicite pe care Mafia Pariurilor le-a desfasurat din momentul actionarii in judecata a celor mai mari case de pariuri din tara.
Presiunile se exercita la nivelul instantelor care solutioneaza dosarele, la nivelul avocatilor care ne reprezinta, la nivelul expertilor numiti de instanta si al oricaror persoane care au legatura si inraurire asupra solutionarii dosarelor.
Aceste grupuri de interese actioneaza concertat, avand concursul declarat al institutiilor Statului, pentru intimidarea persoanelor enumerate mai sus, in incercarea disperata de a evita pronuntarea unor hotarari prin care sa fie obligati la respectarea dispozitiilor Legii 69/2000 a Educatiei Fizice si Sportului, respectiv la plata procentului de 20% din incasari.
Concursul, pe care il au din partea institutiilor Statului sau a reprezentantilor acestora care se folosesc de pozitia si autoritatea pe care le au pentru a influenta instantele judecatoresti si pentru a proteja activitatea ilicita a Mafiei Pariurilor, se concretizeaza in informatii eronate transmise instantelor judecatoresti, in comunicarea, pe cale neoficiala, Mafiei Pariurilor, de acte si corespondenta bilaterala FRF-Ministerul Finantelor Publice, in refuzul de a efectua controale fiscale, penale sau administrative in urma sesizarilor noastre, sau efectuarea unor controale simulate in urma carora se elibereaza certificate de "buna purtare", care, mai apoi, sunt folosite in instantele judecatoresti.
Avem in vedere in mod special reprezentantii Ministerului Finantelor Publice, care, prin Comisia de autorizare a jocurilor de noroc, in loc sa fie autoritate de reglementare si control, s-a transformat in autoritate de paza si protectie a operatorilor de jocuri de noroc, Comisie a carei componenta este direct determinata de Mafia Pariurilor si care actioneaza
in interesul exclusiv al acestora, si nu al Statului Roman, cum ar fi trebuit.
De asemenea, avem in vedere Ministerul Public si Oficiul National pentru Spalarea Banilor, care au fost sesizate in legatura cu activitatile desfasurate de casele de pariuri si care au refuzat sa dispuna efectuarea oricaror cercetari, sau, in cazul ONSB, au "controlat", fara sa gaseasca, bineinteles, nimic suspect, nici macar faptul ca operatiunile se desfasoara prin intermediul unor firme off-shore, astfel incat Statul Roman are un control minim sau inexistent asupra naturii si volumului real al operatiunilor.

Instantele judecatoresti, pana la acest moment, au fost impartiale si neutre, incercand sa afle adevarul, in ciuda opozitiei feroce a tuturor caselor de pariuri, care au interzis accesul expertilor la bazele de date, sustinand ca nu au arhive, deoarece acestea ar fi gestionate de societati din strainatate, incercand sa obstructioneze cu orice pret aflarea incasarilor reale pe care le au si sa intimideze avocatii care ne reprezinta, amenintandu-i cu moartea in cazul in care vor continua sa apere corect interesele noastre.
Miza este nu este numai procentul de 20% din incasari pe care ni-l datoreaza, ci si ascunderea adevaratelor sume vehiculate de casele de pariuri, a modului in care sunt determinate castigurile pariorilor sau a momentului in care casa pariaza si a cotelor pariate de aceasta.
In conditiile in care incasarile din aceste activitati sunt de sute de milioane de euro anual, iar profitul este in mod constant zero sau negativ, nicio institutie a Statului nu s-a sesizat si nu a cercetat cum de numarul operatorilor de pariuri creste exponential, cu toate ca, potrivit raportarilor fiscale ale acestora, activitatea nu numai ca nu este profitabila, dar este si paguboasa, societatile in cauza trebuind, in mod normal, sa fi dat faliment din primul an de activitate.

Loteria Romana, care sustine ca Federatia Romana de Fotbal nu ar avea dreptul la procentul de 20% din incasari, deoarece Loteria varsa intregul profit Agentiei Nationale a Sportului, omite sa spuna ca acest profit varsat este zero sau o suma infima.

Avand in vedere ca exista o lege care obliga toti operatorii de pariuri care profita de pe urma activitatii sportive, fara a avea nicio contributie la aceasta sa participe si la finantarea acesteia,
Avand in vedere ca Curtea Constitutionala s-a pronuntat in sensul existentei unei obligatii a tuturor operatorilor de pariuri la finantarea activitatii sportive, prin aplicarea dispozitiilor Legii Sportului,
Avand in vedere ca Consiliul Concurentei a aratat ca CN Loteria Romana are activitatea unui operator privat de pariuri,
Decizia doamnelor judecatoare Cornea si Rosu este data in dispretul legii si al organelor jurisdictionale cele mai inalte in Stat si urmeaza sa formulam plangere penala impotriva acestora, solicitand organelor penale sa cerceteze imprejurarile in care aceasta decizie a fost data si daca sunt intrunite elementele constitutive ale infractiunii de neglijenta in
serviciu sau de abuz in serviciu.

Federatia Romana de Fotbal va formula recurs impotriva acestei decizii, recurs care va fi judecat de Inalta Curte de Casatie si Justitie, unde speram ca magistratii sa fie inclinati inspre aplicarea legii si aflarea adevarului.

Totodata, avand in vedere pasivitatea autoritatilor romane de pana in prezent in aplicarea legii si in special a Legii Sportului, vom sesiza forurile internationale - UEFA si FIFA -, ca si organismele Uniunii Europene, inclusiv Eurocop, in legatura cu aspectele mentionate mai sus, solicitand sa se cerceteze daca nu cumva operatorii de pariuri din Romania sunt o placa turnanta folosita de grupuri de interese transfrontaliere pentru fraudarea rezultatelor jocurilor sportive in scopul obtinerii de foloase in beneficiul Mafiei Pariurilor, asa cum s-a stabilit si sanctionat si in cazurile altor tari.